ai4bharat/Pralekha huggingface dataset:
આયુષ
પ્રધાનમંત્રી શ્રી નરેન્દ્ર મોદી 11 ડિસેમ્બર 2022ના રોજ ત્રણ રાષ્ટ્રીય આયુષ સંસ્થાઓ રાષ્ટ્રને સમર્પિત કરશે
3 સંસ્થાઓનું ઉદ્ઘાટન એ આંતરમાળખાના વિસ્તરણ અને પરંપરાગત દવામાં સંશોધનને પ્રોત્સાહન આપવાનું એક પગલું છે - શ્રી સર્બાનંદ સોનોવાલ
કેન્દ્રીય આયુષ મંત્રી શ્રી સર્બાનંદ સોનોવાલે આજે જાહેરાત કરી કે ત્રણ રાષ્ટ્રીય આયુષ સંસ્થાઓ - ઓલ ઈન્ડિયા ઈન્સ્ટિટ્યૂટ ઓફ આયુર્વેદ , ગોવા, નેશનલ ઈન્સ્ટિટ્યૂટ ઓફ યુનાની મેડિસિન , ગાઝિયાબાદ અને નેશનલ ઈન્સ્ટિટ્યૂટ ઓફ હોમિયોપેથી , દિલ્હીને 11મી ડિસેમ્બર 2022ના રોજ પ્રધાનમંત્રી શ્રી નરેન્દ્ર મોદી દ્વારા રાષ્ટ્ર સમર્પિત કરવામાં આવશે. આ ઉપગ્રહ સંસ્થાઓ સંશોધન, આંતરરાષ્ટ્રીય સહયોગને વધુ મજબૂત કરશે અને મોટા સમુદાય માટે સસ્તી આયુષ સેવાઓની સુવિધા આપશે.
મીડિયાને સંબોધિત કરતી વખતે શ્રી સર્બાનંદ સોનોવાલે 9મી વર્લ્ડ આયુર્વેદ કોંગ્રેસ ની વિગતો પણ આપી હતી, જે ગોવાના પણજીમાં વૈશ્વિક સ્તરે આયુષ પ્રણાલીની વૈજ્ઞાનિકતા, અસરકારકતા અને શક્તિનું પ્રદર્શન કરશે. આ પ્રસંગે આયુષ રાજ્ય મંત્રી ડો. મુંજપરા મહેન્દ્રભાઈ સહિત આયુષ મંત્રાલયના સચિવ વૈદ્ય રાજેશ કોટેચા અને આયુષ મંત્રાલયના અન્ય અધિકારીઓ ઉપસ્થિત રહ્યા હતા. પ્રધાનમંત્રી 11 ડિસેમ્બરે ગોવામાં WACના વિદાય સમારંભમાં પણ હાજરી આપશે.
આ પ્રસંગે શ્રી સર્બાનંદ સોનોવાલે જણાવ્યું હતું કે, આ સંસ્થાઓની સ્થાપના ઇન્ફ્રાસ્ટ્રક્ચર અને માનવ સંસાધનોના વિસ્તરણ, પરંપરાગત તબીબી પ્રણાલીઓમાં સંશોધનને પ્રોત્સાહન આપવાના પ્રધાનમંત્રીના વિઝનને અનુરૂપ છે. આ સંસ્થા દ્વારા ભારત સરકાર દેશના દરેક નાગરિક અને દરેક ક્ષેત્રને સસ્તી આરોગ્યસંભાળ પૂરી પાડવા માટે તેની ક્ષમતાઓને વધુ મજબૂત બનાવશે.
આયુર્વેદ, હોમિયોપેથી અને યુનાનીમાં આ ત્રણ રાષ્ટ્રીય આયુષ સંસ્થાઓની સ્થાપનાથી 400 વિદ્યાર્થીઓ માટે 400 વધારાની બેઠકો ઊભી થશે, જેઓ UG, PG અને ડોક્ટરલ અભ્યાસક્રમો કરવા માગે છે અને આ ત્રણેય પ્રવાહોમાં 550 વધારાના પથારી પણ ઉમેરશે.
અખિલ ભારતીય આયુર્વેદ સંસ્થા , ગોવા આયુર્વેદ પદ્ધતિની દવા દ્વારા શિક્ષણ, સંશોધન અને દર્દીની સંભાળ સેવાઓના પાસાઓમાં UG, PG અને પોસ્ટ-ડોક્ટરલ સ્ટ્રીમ્સ માટે ઉચ્ચ ગુણવત્તાની સુવિધાઓ પૂરી પાડવા માટે કામ કરશે. તેને મેડિકલ વેલ્યુ ટ્રાવેલ ને પ્રોત્સાહન આપતા આયુર્વેદના વેલનેસ હબ તરીકે વિકસાવવામાં આવશે અને શૈક્ષણિક અને સંશોધન હેતુઓ માટે આંતરરાષ્ટ્રીય અને રાષ્ટ્રીય સહયોગ માટે મોડેલ સેન્ટર તરીકે કાર્ય કરશે.
નેશનલ ઇન્સ્ટિટ્યૂટ ઑફ હોમિયોપેથી , દિલ્હી ઉત્તર ભારતમાં હોમિયોપેથીક દવાની પદ્ધતિ વિકસાવવા અને આરોગ્ય સંભાળ સુવિધાઓ પૂરી પાડવા માટે સ્થપાયેલી તેના પ્રકારની પ્રથમ સંસ્થા છે. તે મુખ્ય પ્રવાહમાં કામ કરશે અને આધુનિક દવાઓ સાથે આયુષ આરોગ્યસંભાળ સેવાઓને એકીકૃત કરશે અને R&D અને નવીનતાને પ્રોત્સાહિત કરશે અને પ્રતિષ્ઠિત રાષ્ટ્રીય સંસ્થાઓ વિકસાવશે.
નેશનલ ઇન્સ્ટિટ્યૂટ ઑફ યુનાની મેડિસિન , ગાઝિયાબાદ, ઉત્તર પ્રદેશ એ હાલની નેશનલ ઇન્સ્ટિટ્યૂટ ઑફ યુનાની મેડિસિન, બેંગ્લોરનું સેટેલાઇટ સેન્ટર હશે. તે ઉત્તર ભારતમાં આ પ્રકારની પ્રથમ સંસ્થા કરશે અને દિલ્હી, હરિયાણા, ઉત્તર પ્રદેશ અને ભારતના અન્ય રાજ્યો તેમજ MVT હેઠળ વિદેશી નાગરિકોની આસપાસના દર્દીઓની સેવા કરશે.
આયુષ મંત્રાલય પણજી, ગોવા ખાતે 9મી વિશ્વ આયુર્વેદ કોંગ્રેસ નું આયોજન કરવા માટે સહયોગ કરી રહ્યું છે અને વૈશ્વિક સ્તરે આયુષ પ્રણાલીની દવાઓની વૈજ્ઞાનિકતા, અસરકારકતા અને શક્તિનું પ્રદર્શન કરશે. આ માટે વિવિધ પ્રવૃતિઓનું આયોજન કરવામાં આવી રહ્યું છે અને આયુષ મંડળ પણ વિવિધ ચર્ચાઓ, પ્રસ્તુતિઓ વગેરેમાં ભાગ લઈ રહ્યું છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 183
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 176.86 કરોડને પાર
છેલ્લા ચોવીસ કલાકમાં 32.04 લાખ ડોઝ આપવામાં આવ્યા
સાજા થવાનો દર હાલમાં 98.49%
છેલ્લા 24 કલાકમાં 13,166 દૈનિક નવા કેસ નોંધાયા
ભારતમાં સક્રિય કેસનું ભારણ 1,34,235
સાપ્તાહિક પોઝિટિવિટી દર 1.48%
છેલ્લા 24 કલાકમાં 32.04 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 176.86 કરોડ ના સીમાચિહ્ન આંકને વટાવી ગયું છે. જે 2,02,13,293 સત્રો દ્વારા પ્રાપ્ત થયું છે.આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,01,276
|
|
બીજો ડોઝ
|
|
99,62,746
|
|
સાવચેતી ડોઝ
|
|
41,35,783
|
|
FLWs
|
|
પ્રથમ ડોઝ
|
|
1,84,08,963
|
|
બીજો ડોઝ
|
|
1,74,33,944
|
|
સાવચેતી ડોઝ
|
|
61,28,356
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,44,55,055
|
|
|
|
બીજો ડોઝ
|
|
2,57,73,304
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,13,27,690
|
|
બીજો ડોઝ
|
|
44,13,19,344
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,21,95,164
|
|
બીજો ડોઝ
|
|
17,95,18,149
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,63,44,721
|
|
બીજો ડોઝ
|
|
11,18,29,654
|
|
સાવચેતી ડોઝ
|
|
94,55,117
|
|
સાવચેતી ડોઝ
|
|
1,97,19,256
|
|
કુલ
|
|
1,76,86,89,266
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 26,988 દર્દીઓ સાજા થઇ ગયા છે અને છેલ્લા 24 કલાકમાં વધુ 4,22,46,884 દર્દીઓ સાજા થયા છે.
આના કારણે એકંદરે સાજા થવાનો દર 98.49% થયો છે.
છેલ્લા 24 કલાકમાં ભારતમાં દૈનિક 13,166 નવા કેસ નોંધાયા છે.
સક્રિય કેસનું ભારણ હાલમાં 1,34,235. હાલમાં સક્રિય કેસો દેશના કુલ પોઝિટિવ કેસોના 0.31% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,30,016 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 76.45 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 1.48 % છે, જ્યારે દૈનિક પોઝિટીવિટી દર આજે 1.28% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
નાણા મંત્રાલય
પિંક કલર આર્થિક સમીક્ષા 2017-18, જાતિ સંબંધી બાબતોની મુખ્ય વિશેષતાઓ, બેટી બચાવો, બેટી ભણાવો: સુકન્યા સમૃદ્ધિ યોજના અને અનિવાર્ય માતૃત્વ રજાઓ
નવી દિલ્હી, 29-01-2018
કેન્દ્રીય નાણા અને કોર્પોરેટ બાબતોના મંત્રી શ્રી અરૂણ જેટલીએ આજે સંસદમાં આર્થિક સમીક્ષા 2017-18 પ્રસ્તુત કરી. તેમણે જણાવ્યું કે છેલ્લા 10 થી 15 વર્ષોમાં મહિલાઓની ક્ષમતાનો દ્રષ્ટિકોણ અને પરિમાણોનાં સંબંધમાં 17માંથી 14 સુચકાંકો ઉપર ભારતનું પ્રદર્શન શ્રેષ્ઠ રહ્યું છે. તેમાંથી 7 સુચકાંકોમાં સુધારો કંઇક એવો રહ્યો કે, ભારતની સ્થિતિ વિકાસનાં સ્તરને માપ્યા પછી અનેક દેશોમાં સમાન જોવા મળે છે.
સારી વાત એ છે કે મહિલાઓ સાથે જોડાયેલા પરિણામો સમાનતા દર્શાવે છે કે, જે સમાન અવસરના દેશોની સરખામણીએ ભારતમાં ઘણી હદ સુધી સમૃદ્ધિ વધવાની સાથે સાથે એટલા સારા બનતા જાય છે કે જનતાને લગતા પાસાઓની બાબતમાં તે પછાત પણ રહેતા જોવા મળે છે, ત્યાં સમયની સાથે તેમની વધુ આગળ વધવાની આશા પણ વધતી જાય છે. અન્ય સુચકાંકો મુખ્યત્વે રોજગાર અને પરિવર્તનીય ગર્ભનિરોધકનો ઉપયોગ અને પુત્રની ઈચ્છાના સંબંધમાં, ભારતે હજુ ઘણું આગળ વધવાનું છે કારણકે વિકાસ આ સમસ્યાઓનું સમાધાન નથી બની શક્યો. ભારતની અંદર જ ઘણી બધી વિવિધતાઓ જોવા મળે છે. જ્યાં પૂર્વોત્તરના રાજ્યોએ  અન્ય રાજ્યોની તુલનામાં સતત શ્રેષ્ઠ પ્રદર્શન કર્યું છે અને તે એટલા માટે નથી શક્ય બની શક્યું કારણ કે તે સમૃદ્ધ છે; અંદરનાં રાજ્યો આ બાબતમાં પછાત રહી ગયા છે. જો કે આશ્ચર્યની વાત એ છે કે દક્ષિણી રાજ્યો પોતાના વિકાસ સ્તરની સરખામણીએ સારું પ્રદર્શન નથી કરી રહ્યા.
સ્ત્રી પુરુષ ભેદભાવનો પડકાર લાંબા સમયથી, કદાચ સદીઓથી ચાલતો આવ્યો છે. એટલા માટે બધા જ પક્ષો સંપૂર્ણ રીતે તેના સમાધાન માટે જવાબદાર છે. ભારતે પુત્ર માટેની, ત્યાં સુધી કે વધારે પુત્રો માટેની સમાજની આ પ્રબળ મહત્વકાંક્ષા ઉપર વિચાર કરવો જોઈએ, કે જે વિકાસથી અપ્રભાવિત જોવા મળી રહી છે. સ્ત્રીઓ અને પુરુષોમાં પ્રતિકુળ જાતિ પ્રમાણના કારણે ‘ખોવાયેલ’ મહિલાઓની સમસ્યાની ઓળખ થઇ શકી છે. પરંતુ વધારે પુત્રોની મહત્વકાંક્ષા પ્રસુતિ ક્ષમતા રોકવાના નિયમોમાં પણ પ્રતિબિંબિત થઇ શકે છે, જે અંતિમ સંતાન માટે જાતિ આધારિત હોય અને જે કદાચ ‘અનિચ્છનીય’ કન્યાઓનાં વર્ગને જન્મ આપે છે, આવી કન્યાઓની સંખ્યા અંદાજીત 21 મિલિયનની આસપાસ આંકવામાં આવી છે. સમાજનો એ ઉદ્દેશ્ય હોવો જોઈએ કે આ ધ્રુણાસ્પદ શ્રેણીઓ નજીકના ભવિષ્યમાં ઈતિહાસ ન બની જાય. સરકારની બેટી બચાવો, બેટી પઢાવો, સુકન્યા સમૃદ્ધિ યોજના અને અનિવાર્ય માતૃત્વ રજાઓના નિયમો એ સાચી દિશામાં લેવામાં આવેલા પગલા છે.
સમીક્ષા 2017-18માં જોવા મળ્યું છે કે, અનેક પાસાઓ ખાસ કરીને રોજગાર અને પ્રતિવર્તી ગર્ભનિરોધકનાં ઉપયોગ પર ભારતે અન્ય દેશોની બરાબરીમાં આવવા માટે કેટલાક સુધારા કરવા પડશે.
J.Khunt/GP
(Visitor Counter : 253
પ્રધાનમંત્રીનું કાર્યાલય
ઓમાન ભારત સંયુક્ત વ્યવસાય પરિષદના સભ્યો પ્રધાનમંત્રીને મળ્યા
ઓમાનના 30 યુવાન વેપારીઓ કે જેઓ ઓમાન ભારત સંયુક્ત વ્યવસાય પરિષદના સભ્યો છે તેઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી.
તેમણે બંને દેશો વચ્ચેના લાંબા ઇતિહાસ અને દરિયાઈ સંપર્ક અંગેના તેમના દ્રષ્ટિકોણ અંગે ચર્ચા કરી.
ચર્ચા દરમિયાન પ્રધાનમંત્રીએ બંને દેશો વચ્ચે ઊર્જા સુરક્ષા અને ખાદ્યાન્ન સુરક્ષાનાં ક્ષેત્રમાં સહયોગ અંગેની તકો બાબતે દિશાનિર્દેશ કર્યો હતો. તેમણે ઓમાનના સુલતાનને શુભેચ્છાઓ પાઠવી હતી અને પવિત્ર રમઝાન માસ શરૂ થવા પ્રસંગે પણ શુભેચ્છાઓ પાઠવી હતી.
RP
(Visitor Counter : 79
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 179.61 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.54 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,79,61,13,730
|
|
બાકી ઉપલબ્ધ
|
|
15,54,66,546
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 179.61 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.54 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 123
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 83.54 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.56 કરોડથી વધુ ડોઝ ઉપલબ્ધ છે અને હજુ 1.17 કરોડથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
83,54,12,250
|
|
આપવાના બાકી
|
|
1,17,12,275
|
|
બાકી ઉપલબ્ધ
|
|
4,56,96,920
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 83.54 કરોડ  થી વધુ રસી પૂરી પાડી છે અને બીજા 1.17 કરોડ  ડોઝ હજુ ઉપલબ્ધ છે.
હાલમાં, કોવિડ-19 રસીના 4.56 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
રાષ્ટ્રપતિ સચિવાલય
ભારતના રાષ્ટ્રપતિ 68મા રાષ્ટ્રીય ફિલ્મ પુરસ્કારો રજૂ કરે છે
સિનેમા માત્ર એક ઉદ્યોગ જ નથી પરંતુ તે આપણી સંસ્કૃતિ અને મૂલ્યોની કલાત્મક અભિવ્યક્તિનું માધ્યમ પણ છેઃ રાષ્ટ્રપતિ મુર્મુ
ભારતના રાષ્ટ્રપતિ શ્રીમતી દ્રૌપદી મુર્મુએ આજે નવી દિલ્હીમાં  વિવિધ કેટેગરીમાં 68માં રાષ્ટ્રીય ફિલ્મ પુરસ્કારો રજૂ કર્યા. તેણીએ શ્રીમતી આશા પારેખને દાદાસાહેબ ફાળકે એવોર્ડ પણ એનાયત કર્યો હતો.
આ પ્રસંગે બોલતા, રાષ્ટ્રપતિએ 68મા રાષ્ટ્રીય ફિલ્મ પુરસ્કારના તમામ પુરસ્કાર વિજેતાઓને અભિનંદન પાઠવ્યા હતા. તેણીએ દાદાસાહેબ ફાળકે પુરસ્કાર જીતવા બદલ સુશ્રી આશા પારેખને પણ અભિનંદન પાઠવ્યા હતા અને કહ્યું હતું કે તે પેઢીની અમારી બહેનોએ અનેક અવરોધો છતાં વિવિધ ક્ષેત્રોમાં પોતાની ઓળખ બનાવી છે. શ્રીમતી પારેખનું સન્માન એ અદમ્ય સ્ત્રી શક્તિ માટેનું સન્માન પણ છે.
રાષ્ટ્રપતિએ કહ્યું કે, ફિલ્મો બનાવવા ઉપરાંત એક સારા સમાજ અને રાષ્ટ્રના નિર્માણમાં ફિલ્મ ઉદ્યોગ મુખ્ય ભૂમિકા ભજવે છે. દ્રશ્ય-શ્રાવ્ય માધ્યમ હોવાને કારણે ફિલ્મોનો પ્રભાવ કલાના અન્ય માધ્યમો કરતાં વધુ વ્યાપક છે. તેણીએ કહ્યું કે સિનેમા માત્ર એક ઉદ્યોગ જ નથી પરંતુ આપણી સંસ્કૃતિ અને મૂલ્યોની કલાત્મક અભિવ્યક્તિનું માધ્યમ પણ છે. તે આપણા સમાજને જોડવાનું અને રાષ્ટ્ર નિર્માણનું પણ એક માધ્યમ છે.
રાષ્ટ્રપતિએ કહ્યું કે યુવાનો અને બાળકો પર ફિલ્મોનો વધુ પ્રભાવ છે. તેથી, સમાજ અપેક્ષા રાખે છે કે ફિલ્મ ઉદ્યોગ દેશના ભવિષ્યના નિર્માણમાં આ માધ્યમનો અસરકારક રીતે ઉપયોગ કરે.
રાષ્ટ્રપતિએ કહ્યું કે આપણે 'આઝાદી કા અમૃત મહોત્સવ'ની ઉજવણી કરી રહ્યા છીએ ત્યારે સ્વાતંત્ર્ય સેનાનીઓના જીવન અને કાર્ય પરની ફીચર અને નોન-ફીચર ફિલ્મોને દર્શકો દ્વારા આવકારવામાં આવશે. લોકો એવી ફિલ્મોની પણ અપેક્ષા રાખે છે જે સમાજમાં કરુણા અને એકતા વધે, વિકાસની ગતિને વેગ આપે અને પર્યાવરણ સંરક્ષણના પ્રયાસોને મજબૂત બનાવે. તેણી એ નોંધીને ખુશ હતી કે આજે જે ફિલ્મોને એવોર્ડ મળ્યા છે, તેમાં પ્રકૃતિ અને પર્યાવરણ, સંસ્કૃતિ, સામાજિક મૂલ્યો અને અન્ય મહત્વપૂર્ણ પાસાઓના મહત્વના રાષ્ટ્રીય મુદ્દાઓ પર પ્રકાશ પાડવામાં આવ્યો છે.
રાષ્ટ્રપતિએ કહ્યું કે ભારતીય ફિલ્મોનું સમગ્ર વિશ્વમાં સ્વાગત થઈ રહ્યું છે. આ સોફ્ટ-પાવરનો વધુ અસરકારક ઉપયોગ કરવા માટે આપણે આપણી ફિલ્મોની ગુણવત્તા વધારવી પડશે. તેણીએ નોંધ્યું હતું કે એક પ્રદેશમાં બનેલી ફિલ્મો અન્ય પ્રદેશોમાં પણ વધુને વધુ લોકપ્રિય બની રહી છે. તેણીએ કહ્યું કે આ રીતે સિનેમા તમામ લોકોને એક સાંસ્કૃતિક દોરમાં બાંધે છે. આ ફિલ્મ સમુદાયનું સમાજમાં મોટું યોગદાન છે
.રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો -
YP/GP/JD
(Visitor Counter : 172
યુવા બાબતો અને રમત મંત્રાલય
કેન્દ્રીય રમતગમત મંત્રીએ નવી દિલ્હી અને ધર્મશાળામાં એક સાથે ઉજવાયેલા યોગ મહોત્સવની આગેવાની લીધી
યોગે ઘણા લોકોને રોજગારી આપી છે અને તે કોવિડ સમયમાં રોગપ્રતિકારક શક્તિ આપવામાં પ્રથમ નંબરે છેઃ શ્રી અનુરાગ ઠાકુર
21 જૂનના રોજ આંતરરાષ્ટ્રીય યોગ દિવસની ઉજવણી પૂર્વે યુવા બાબતો અને રમતગમત મંત્રાલય દ્વારા આયોજિત એક અનોખી સાંજ યોગમહોત્સવ, શનિવારે ધર્મશાલા અને નવી દિલ્હીમાં એક સાથે યોજાયો હતો, જેમાં કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે ધર્મશાલા સ્ટેડિયમથી 40-મિનિટના યોગ પ્રોટોકોલનું નેતૃત્વ કર્યું જેમાં 2000 થી વધુ ઍથ્લીટ્સ અને યોગ પ્રેક્ટિશનરો જોડાયા હતા.
યોગમહોત્સવ એ આઝાદી કા અમૃત મહોત્સવનાં વર્ષમાં આયોજિત વધુ એક અનોખો કાર્યક્રમ છે અને તે ભારતના પ્રધાનમંત્રી શ્રી નરેન્દ્ર મોદીનાં મગજની ઉપજ છે.
યોગના સુમેળભર્યા પ્રદર્શનની એક સાંજ ખાસ રહી હતી જેમાં 2 રાજ્યોમાં યુવા સહભાગીઓ અને યોગાસન પ્રેક્ટિશનરો એકસાથે આવ્યા અને બધાની નજરના મર્મજ્ઞ બની ગયા હતા.
"14 મેથી 21 જૂન સુધી, આપણે યોગના મહોત્સવને ભારતના તમામ ગામડાંઓમાં આગળ ધપાવવાનો છે. આપણે આ વર્ષે એક રેકોર્ડ તોડવાનો છે અને આંતરરાષ્ટ્રીય યોગ દિવસે સૌથી વધુ સંખ્યામાં યોગ સહભાગીઓ ભાગ લે તે સુનિશ્ચિત કરવાનું છે." એમ શ્રી અનુરાગ સિંહ ઠાકુરે ઉલ્લેખ કર્યો. "આ ઇવેન્ટ આઝાદી કા અમૃત મહોત્સવની ઉજવણીનો એક ભાગ છે અને યોગ દિવસ માટે મહત્તમ જાગૃતિ સુનિશ્ચિત કરવાનો છે.
21 જૂનને આંતરરાષ્ટ્રીય યોગ દિવસ તરીકે ઉજવવા શ્રી નરેન્દ્ર મોદીજી દ્વારા 2014માં સંયુક્ત રાષ્ટ્રમાં પ્રયાસોને કારણે આ બધું શક્ય બન્યું છે. દરેક દેશે ઠરાવ પસાર કર્યો હતો અને દરખાસ્ત માટે હા પાડી હતી," એમ શ્રી ઠાકુરે ઉમેર્યું.
નયનરમ્ય ધૌલાધર પર્વતમાળાનાં ચરણોમાં બિરાજતું ધરમશાલા સ્ટેડિયમ શનિવારે ભવ્ય દેખાતું હતું. યોગાસન ફેડરેશનના પ્રેક્ટિશનરોએ ઇન્ટરનેશનલ ડે ઑફ યોગ  પ્રોટોકોલનું પ્રદર્શન કર્યું હતું અને દિવ્યાંગ સમુદાય તેમજ અન્ય વ્યક્તિગત અને જૂથ કલાકારો દ્વારા પણ નિદર્શન કરવામાં આવ્યું હતું.
નવી પેઢીમાં યોગની સતત વધતી જતી જાગૃતિ વિશે બોલતા, શ્રી ઠાકુરે ઉમેર્યું, "યોગે ઘણા લોકોને રોજગારી આપી છે અને તે કોવિડના સમયમાં રોગપ્રતિકારક શક્તિ આપવામાં પ્રથમ નંબરે છે. યંગ ઈન્ડિયાએ યોગ અને ફિટ ઈન્ડિયા ચળવળને સંપૂર્ણ રીતે ઠસાવી દીધી છે. હવે દરેક જગ્યાએ, પાર્ક હોય કે ઑફિસમાં, દરેક જણ યોગ કરે છે. ટ્રેનો અને વિમાનોમાં પણ લોકો યોગ કરતા હોય છે. શૉપિંગ કૉમ્પ્લેક્સમાં પણ હવે યોગ રૂમ છે. આ વિશાળ છે."
યોગાસન એક રમત તરીકે ગયા મહિને બેંગલુરુમાં ખેલો ઇન્ડિયા યુનિવર્સિટી ગેમ્સમાં તેની શરૂઆત કરી હતી, જેને ટીવી પર જોનારા દરેક વ્યક્તિ તરફથી પુષ્કળ પ્રશંસા મળી હતી. આવતા મહિને સુનિશ્ચિત થયેલ ખેલો ઈન્ડિયા યુથ ગેમ્સ પંચકુલામાં યોગાસનને પણ એક રમત તરીકે દર્શાવવામાં આવશે.
SD/GP/JD
(Visitor Counter : 149
રેલવે મંત્રાલય
ભારતીય રેલવે મેનેજમેન્ટ સર્વિસમાં ભરતી
રેલવે મંત્રાલયે UPSC અને DoPT સાથે પરામર્શ કરીને નિર્ણય લીધો છે કે ભારતીય રેલવે મેનેજમેન્ટ સર્વિસ  માં ભરતી વર્ષ 2023 માટે UPSC દ્વારા લેવામાં આવનાર સિવિલ સર્વિસ પરીક્ષા દ્વારા કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ આંધ્ર પ્રદેશમાં બસ અકસ્માતના પીડિતો માટે PMNRF તરફથી આર્થિક સહાયની જાહેરાત કરી
પ્રધાનમંત્રી શ્રી નરેન્દ્ર મોદીએ આંધ્ર પ્રદેશના પશ્ચિમ ગોદાવરીમાં બસ અકસ્માતના પીડિતો માટે પ્રધાનમંત્રી રાષ્ટ્રીય રાહત ભંડોળ માંથી આર્થિક સહાયની જાહેરાત કરી છે.
પ્રધાનમંત્રી કાર્યાલયે ટ્વિટ કર્યું;
"PM @narendramodi એ આંધ્રપ્રદેશના પશ્ચિમ ગોદાવરીમાં બસ અકસ્માતમાં જીવ ગુમાવનારાઓના નજીકના સંબંધીઓ માટે PMNRF તરફથી પ્રત્યેકને રૂ. 2 લાખની આર્થિક સહાયની જાહેરાત કરી છે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ગુરુ ગોવિંદ સિંહજીના આદર્શોના આધારે દેશ આગળ વધી રહ્યો છે: પ્રધાનમંત્રી નરેન્દ્ર મોદી
પ્રધાનમંત્રી શ્રી નરેન્દ્ર મોદીએ ગુરુ ગોવિંદસિંહજીને તેમના પ્રકાશ પર્વ નિમિત્તે પ્રણામ કર્યા. તેમણે આ શુભ પ્રસંગે રાષ્ટ્રને શુભેચ્છા પાઠવી હતી. તેમણે આજે વીડિયો કોન્ફરન્સ દ્વારા પ્રધાનમંત્રી આવાસ યોજના - ગ્રામીણ અંતર્ગત ઉત્તરપ્રદેશમાં 6 લાખથી વધુ લાભાર્થીઓને આર્થિક સહાય આપ્યા બાદ સંબોધન કર્યું હતું.
પ્રધાનમંત્રીએ લાભાર્થીઓને શુભેચ્છા પાઠવી હતી સાથે જ પ્રકાશ પર્વ નિમિત્તે શુભેચ્છાઓ પાઠવી હતી. તેમણે કહ્યું કે તેમને લાગે છે કે ગુરુ સાહિબ તેમના પ્રત્યે અતિ ઉદાર હોવાનું તેઓ અનુભવી રહ્યાં છે અને ગુરુ સાહિબે તેમની સેવા કરવાની તક આપી છે ગુરુ સાહિબનું જીવન અને એમનો સંદેશ આપણને સેવા અને સત્યના માર્ગ પર ચાલવાની સાથે પડકારો ઝીલવાની પ્રેરણા આપે છે. શ્રી મોદીએ કહ્યું કે ગુરુ ગોવિંદસિંહજીએ દર્શાવ્યું છે કે, સેવા અને સત્યની ભાવના સાથે સૌથી વધુ ક્ષમતા હાંસલ થાય છે અને આપણી અંદર સાહસની ભાવના ખીલે છે તથા દેશ પ્રગતિના પંથે અગ્રેસર થાય છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ NCC દિવસ પર NCC કેડેટ્સને શુભેચ્છા પાઠવી
NCCના ભૂતપૂર્વ વિદ્યાર્થીઓને NCC એલ્યુમની એસોસિએશનને સમૃદ્ધ બનાવવા વિનંતી કરી
પ્રધાનમંત્રી શ્રી નરેન્દ્ર મોદીએ NCC દિવસ પર NCC કેડેટ્સને શુભેચ્છા પાઠવી છે. શ્રી મોદીએ ભારતભરના એનસીસી ભૂતપૂર્વ વિદ્યાર્થીઓને એસોસિયેશનની પ્રવૃત્તિઓમાં તેમના સમર્થન અને ભાગીદારીથી એનસીસી ભૂતપૂર્વ વિદ્યાર્થીઓને સમૃદ્ધ બનાવવા વિનંતી કરી છે.
શ્રેણીબદ્ધ ટ્વીટ્સમાં, પ્રધાનમંત્રીએ કહ્યું;
"NCC દિવસ પર શુભેચ્છાઓ. "એકતા અને શિસ્ત" ના સૂત્રથી પ્રેરિત, NCC ભારતના યુવાનોને તેમની સાચી ક્ષમતાનો અહેસાસ કરવા અને રાષ્ટ્ર નિર્માણમાં યોગદાન આપવા માટે એક મહાન અનુભવ પ્રદાન કરે છે. જાન્યુઆરીમાં આ વર્ષની NCC રેલીમાં મારું ભાષણ અહીં છે.
થોડા દિવસો પહેલા, ઝાંસીમાં 'રાષ્ટ્ર રક્ષા સંમર્પણ પર્વ' દરમિયાન, મને NCC એલ્યુમની એસોસિએશનના પ્રથમ સભ્ય તરીકે નોંધણી કરવાનું સન્માન મળ્યું. એલ્યુમની એસોસિએશનની રચના એ તમામ લોકોને એકસાથે લાવવાનો પ્રશંસનીય પ્રયાસ છે જેઓ NCC સાથે સંકળાયેલા છે.
હું ભારતભરના NCCના ભૂતપૂર્વ વિદ્યાર્થીઓને વિનંતી કરું છું કે તેઓ NCC ભૂતપૂર્વ વિદ્યાર્થી સંઘને તેમના સમર્થન અને એસોસિએશનની પ્રવૃત્તિઓમાં ભાગીદારીથી સમૃદ્ધ બનાવે. ભારત સરકારે NCC અનુભવને વધુ જીવંત અને અર્થપૂર્ણ બનાવવા માટે ઘણા પ્રયત્નો કર્યા છે. https://t.co/CPMGLryRXX"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 47.85 કરોડ લોકોને રસી આપવામાં આવી
દેશમાં અત્યાર સુધીમાં કુલ 3,08,96,354 કરોડ દર્દી સાજા થયા
સાજા થવાનો દર 97.38% થયો
છેલ્લા 24 કલાકમાં 38,887 દર્દીઓ સાજા થયા
છેલ્લા 24 કલાકમાં ભારતમાં 30,549 નવા કેસ નોંધાયા
ભારતમાં સક્રિય કેસનું ભારણ 4,04,958 થયું
સક્રિય કેસ કુલ કેસનાં 1.28% થયા
સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.39% છે
દૈનિક પોઝિટિવિટી દર 1.85%એ પહોંચ્યો, 5%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 47.12 કરોડ પરીક્ષણો કરવામાં આવ્યા
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પ્રધાનમંત્રીનું કાર્યાલય
પ્રધાનમંત્રી 21 એપ્રિલે લાલ કિલ્લા ખાતે શ્રી ગુરુ તેગ બહાદુરજીના 400મા પ્રકાશ પરબની ઉજવણીમાં ભાગ લેશે
પ્રધાનમંત્રી શ્રી નરેન્દ્ર મોદી 21 એપ્રિલ 2022ના રોજ રાત્રે લગભગ 9:15 વાગ્યે નવી દિલ્હીમાં લાલ કિલ્લા ખાતે શ્રી ગુરુ તેગ બહાદુરજીના 400મા પ્રકાશ પર્વની ઉજવણીમાં ભાગ લેશે. તેઓ સભાને સંબોધશે અને આ પ્રસંગે એક સ્મારક સિક્કો અને ટપાલ ટિકિટ પણ બહાર પાડશે.
આ કાર્યક્રમનું આયોજન ભારત સરકાર દ્વારા દિલ્હી શીખ ગુરુદ્વારા પ્રબંધન સમિતિના સહયોગથી કરવામાં આવી રહ્યું છે. બે દિવસીય  કાર્યક્રમ દરમિયાન દેશના વિવિધ ભાગોમાંથી રાગીઓ અને બાળકો ‘શબદ કીર્તન’માં ભાગ લેશે. ગુરુ તેગ બહાદુરજીના જીવનને દર્શાવતો ભવ્ય લાઇટ એન્ડ સાઉન્ડ શો પણ યોજાશે. આ ઉપરાંત શીખોની પરંપરાગત માર્શલ આર્ટ 'ગતકા'નું પણ આયોજન કરવામાં આવશે.
આ કાર્યક્રમ નવમા શીખ ગુરુ ગુરુ તેગ બહાદુરજીના ઉપદેશોને પ્રકાશિત કરવા પર કેન્દ્રીત છે, જેમણે વિશ્વના ઇતિહાસમાં ધર્મ અને માનવીય મૂલ્યો, આદર્શો અને સિદ્ધાંતોની રક્ષા માટે પોતાના જીવનનું બલિદાન આપ્યું હતું. મુઘલ શાસક ઔરંગઝેબના આદેશ પર કાશ્મીરી પંડિતોની ધાર્મિક સ્વતંત્રતાનું સમર્થન કરવા બદલ તેમને ફાંસી આપવામાં આવી હતી. તેમની પુણ્યતિથિ દર વર્ષે 24 નવેમ્બરના રોજ શહીદી દિવસ તરીકે ઉજવવામાં આવે છે. દિલ્હીમાં ગુરુદ્વારા સીસ ગંજ સાહિબ અને ગુરુદ્વારા રકાબ ગંજ તેમના પવિત્ર બલિદાન સાથે સંકળાયેલા છે. તેમનો વારસો રાષ્ટ્ર માટે એક મહાન એકીકૃત શક્તિ તરીકે કામ કરે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
અંતરિક્ષ વિભાગ
અંતરિક્ષ ક્ષેત્રમાં ઐતિહાસિક સુધારાઓની શરૂઆત
અંતરિક્ષ ક્ષેત્ર સાથે સંબંધિત પ્રવૃત્તિઓમાં ખાનગી ક્ષેત્રની ભાગીદારીને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે અંતરિક્ષ ક્ષેત્રમાં દૂરગામી સુધારાને મંજૂરી આપી હતી. આ સુધારાઓનો ઉદ્દેશ અંતરિક્ષ ક્ષેત્ર સાથે સંબંધિત તમામ પ્રકારની પ્રવૃત્તિઓમાં ખાનગી ક્ષેત્રની ભાગીદારીને પ્રોત્સાહન આપવાનો છે. આ નિર્ણય પ્રધાનમંત્રીના ભારતની કાયાપલટ કરવાના તથા દેશને આત્મનિર્ભર અને ટેકનોલોજીકલ રીતે વિકસિત બનાવવાના લાંબા ગાળાના વિઝનને ધ્યાનમાં રાખીને લેવાયો છે.
અંતરિક્ષ ક્ષેત્રમાં અદ્યતન ક્ષમતાઓ ધરાવતા દુનિયાના ગણ્યાંગાઠ્યાં દેશોમાં ભારત સામેલ છે. આ સુધારાઓ સાથે અંતરિક્ષ ક્ષેત્રને નવી ઊર્જા અને ગતિ મળશે, જેથી દેશને અંતરિક્ષ ક્ષેત્રમાં પ્રવૃત્તિઓને આગામી તબક્કામાં લઈ જવા હરણફાળ ભરવામાં મદદ મળશે.
આ સુધારાઓથી અંતરિક્ષ ક્ષેત્રની વૃદ્ધિને વેગ મળશે તેમજ ભારતીય ઉદ્યોગ આંતરરાષ્ટ્રીય અંતરિક્ષ અર્થતંત્રમાં મહત્ત્વપૂર્ણ ભાગીદાર બનવા સક્ષમ બનશે. આ સાથે ટેકનોલોજી ક્ષેત્રમાં મોટા પાયે રોજગારીની તક ઊભી થશે અને ભારત આંતરરાષ્ટ્રીય સ્તરનું ટેકનોલોજી પાવરહાઉસ બનશે.
મુખ્ય ફાયદા :
ટેકનોલોજીના ક્ષેત્રમાં પ્રગતિ કરવા અને આપણી ઔદ્યોગિક કામગીરીનું વિસ્તરણ કરવા અંતરિક્ષ ક્ષેત્ર મુખ્ય પ્રેરકબળ તરીકે ભૂમિકા ભજવી શકે છે. સૂચિત સુધારા અંતરિક્ષ અસ્કયામતો અને પ્રવૃત્તિઓનો સામાજિક-આર્થિક ઉપયોગ વધારશે, જેમાં અંતરિક્ષ ક્ષેત્ર સાથે સંબંધિત અસ્કયામતો, ડેટા અને સુવિધાઓની સુલભતામાં સુધારો સામેલ છે.
નવી રચાયેલી ઇન્ડિયન નેશનલ સ્પેસ પ્રમોશન એન્ડ ઓથોરાઇઝેશન સેન્ટર  ભારતીય અંતરિક્ષ ક્ષેત્રમાં માળખાગત સુવિધાઓનો ઉપયોગ કરવા ખાનગી કંપનીઓને સરકારી કંપનીઓ જેટલી સુવિધા પ્રદાન કરશે. આ નીતિગત પ્રોત્સાહન અને અનુકૂળ નિયમનકારક વાતાવરણ દ્વારા અંતરિક્ષ ક્ષેત્ર સાથે સંબંધિત કામગીરીઓમાં ખાનગી ઉદ્યોગોને ટેકો, પ્રોત્સાહન અને માર્ગદર્શન પણ આપશે.
સરકારી ક્ષેત્રનું સાહસ ‘ન્યૂ સ્પેસ ઇન્ડિયા લિમિટેડ ’ અંતરિક્ષ પ્રવૃત્તિઓને ‘પુરવઠાલક્ષી મોડલ’માંથી ‘માગ સંચાલિત’ મોડલ તરફ દોરી જશે, જેથી આપણી અંતરિક્ષ ક્ષેત્રની અસ્કયામતોનો અસરકારક ઉપયોગ સુનિશ્ચિત થશે.
આ સુધારા ઇસરોને સંશોધન અને વિકાસલક્ષી પ્રવૃત્તિઓ, નવી ટેકનોલોજીઓ, અભિયાનો હાથ ધરવા અને માનવસહિત અંતરિક્ષ ઉડાનના કાર્યક્રમ પર ધ્યાન વધારે કેન્દ્રિત કરવાની સુવિધા આપશે. ‘તકની જાહેરાત’ની વ્યવસ્થા દ્વારા ગ્રહનું સંશોધન કરવા કેટલાંક અભિયાનો ખાનગી ક્ષેત્ર માટે પણ ખોલશે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 189.23 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 19,500 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 2,723 દર્દીઓ સાજા થયા, કુલ વધીને 4,25,38,976 દર્દીઓ સાજા થયા
છેલ્લા 24 કલાકમાં ભારતમાં 3,157 નવા કેસ નોંધાયા
દૈનિક પોઝિટિવીટી દર 1.07% પહોંચ્યો
સાપ્તાહિક પોઝિટિવીટી દર હાલમાં 0.70% છે
કુલ 83.82 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,95,588 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 108